Жеміс-жидек өсіру — Қазақстан Энциклопедиясы
"Жеміс-жидек өсіру — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Жеміс-жидек өсіру — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Жеміс-жидек өсіру — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 159
TEXT: Қазақстан Энциклопедиясы Жеміс-жидек өсіру — жеміс ағаштарының морфологиялық құрылысы, өсуі, дамуы, өнуі, жемістенуі және агротехникасы туралы ғылым. Жеміс-жидек өсіру Қазақстанда 20 ғасырдың 30-жылдарынан бастап дами бастады. Аймақтық тәжірибе станциясы ашылып, кейін ол Қазақ егіншілік ғылыми-зерттеу институтының қарамағына берілді. 1959 жылы Қазақ жеміс және жүзім шаруашылығы ғылыми-зерттеу институты құрылды. Қазақстанда жеміс-жидек дақылдарының гендік қорын құру мәселелері зерттелді. Орта Азиядағы ең ірі жеміс және жидек дақылдарының 3000-нан астам сортының коллекциясы жасалды. Жеміс дақылдарын көбейтудің әдісі мен технологиясы, таулы және жазық жерлердегі бақтарда жеміс өсірудің қарқынды технологиясы, ағаш өсімдіктерін түзуші тіндері арқылы өсіру, жидек дақылдарын өсіру технологиясы жасалды. Топырақ құнарлығын сақтау және бақ агроценозын құру, өсімдіктерді аурулардан, зиянкестерден және арамшөптерден қорғау, егістіктерді суару, ауқымды процестерді механикаландыру мәселелері зерттелді. Құрамы реттелетін ауада жемістерді ұзақ сақтау және жеміс шикізаттарын өңдеу технологиялары жасалып, өндіріске енгізілді. Қазақ жеміс және жүзім шаруашылығы ғылыми-зерттеу институты шығарған 15-ке жуық жеміс-жидек сорттары Қазақстанның әр түрлі аумақтарында аудандастырылған. Қазақ энциклопедиясы, 3 том } }}} | Бұл үлгі мақалаларды автоматты түрде қосады
